ગળામાં માળા છે. ગળો નામનો વેલો ખેતરમાં જોવા મળે છે. જેના નાના નાના ટુકડા દોરામાં થોડા થોડા અંતરે બાંધ્યા છે. એ ભાઈને માળા વિષે પૂછ્યું તો કહે કે, ‘મને કમળો થઇ ગયો છે’. ઉનાળામાં પાણીના સ્તર ઘટે એટલે પાણીજન્ય રોગો વકરે છે. ગામમાં દવાખાનું નથી એટલે દેશી દવા જ આદિવાસી કુટુંમ્બો માટે હાથવગી થઇ પડે છે. માળામાં બાંધેલા વેળાના ટુકડા સુકાતા જાય એમ માળા લંબાતી લંબાતી છાતીએ પહોંચે એટલે માનવાનું કે કમળો મટી ગયો છે. વિજ્ઞાન અને ટેક્નોલોજીના વિકાસના વાદળ હજુ અહીં પહોંચ્યા નથી.